Aqtoğai

Aqtoğai (kaz. Ақтоғай) on kylä Abain alueen Aiagözin piirissä Kazakstanissa. Se sijaitsee lähellä Aiagözjoen suuta 150 kilometriä Aiagözin kaupungista etelään. Vuoden 2021 väestönlaskennan mukaan kylässä oli 5 195 asukasta. Aqtoğai on perustettu Turkestanin–Siperian rautatien rakentamisen yhteydessä vuonna 1929. Siitä tuli kaupunkimainen taajama vuonna 1944. Aqtoğai on tärkeä rautatieristeys. Sieltä on 1960-luvun alussa valmistunut rata Kiinan rajalle Dostyqiin sekä vuonna 1985 valmistunut yhteys Saiaqiin. Kylän itäpuolella sijaitsee suuri kuparimalmiesiintymä, jota hyödyntää KAZ Minerals -yhtiö. Lähteet